**Opakovanie-6.roč. –príprava na koncoročný test**

*Jozef Cíger Hronský sa narodil 23. februára 1896 vo Zvolene. Absolvoval učiteľský ústav v Leviciach. Bol vojakom v prvej svetovej vojne. Po návrate z talianskeho frontu vykonával desaťročie rechtorské (učiteľské) povolanie. V zložitej situácii pre slovenskú kultúru sa aktívne zúčastňoval na tvorbe kultúrnych hodnôt, najmä zakladaním matičných časopisov a edícií lacného, ale umelecky hodnotného čítania pre slovenskú dedinu. Ako predseda Matice slovenskej priviedol túto národnú inštitúciu na nebývalý stupeň rozvoja. Po druhej svetovej vojne sa začalo s politickou perzekúciou. Jozef Cíger Hronský emigroval do Argentíny. Zomrel v Lujáne 13. júla 1960. Po 33 rokoch previezli jeho telesné pozostatky a uložili na Národnom cintoríne v Martine. Po páde komunizmu bola jeho osobnosť občiansky, politicky i umelecky rehabilitovaná. Znova a v úplnosti začína vychádzať aj jeho literárne dielo.*

**Otázka č.1: V poslednej vete ukážky je prísudok:**

 a) znova

 b) začína

 c) začína vychádzať

 d) dielo

(1 bod)

**Otázka č.2: Pre prídavné meno v spojení z talianskeho frontu platí:**

 a) vzťahové, mužský rod, sg., A, cudzí

 b) vzťahové, mužský rod, sg., G, pekný

 c) akostné, stredný rod, sg., A, cudzí

 d) akostné, mužský rod, sg., G, pekný

(1 bod)

**Otázka č.3: Z ukážky vyplýva.**

 a) J. C. Hronský si zvolil umelecké meno podľa rieky Hron.

 b) Hronského literárne dielo začalo vychádzať len po páde komunizmu.

 c) Matica slovenská počas jeho predsedania dosiahla nebývalý stupeň rozvoja.

 d) Hronského pozostatky hneď po jeho smrti uložili na Národnom cintoríne v Martine.

(1 bod)

**Otázka č.4: Ktorá možnosť najlepšie vystihuje pojem rehabilitovať osobnosť J. C. Hronského?**

 a) uviesť do pôvodného stavu

 b) obnoviť dobré meno

 c) opätovne nadobudnúť určité schopnosti

(1 bod)

**Otázka č.5: Gramatické kategórie slovesného tvaru** zúčastňoval sa**, sú správne určené v možnosti:**

 a) 3. os., sg., minulý čas, oznamovací spôsob

 b) 3. os., sg., prítomný čas, oznamovací spôsob

 c) 3. os., sg., minulý čas, rozkazovací spôsob

 d) 3. os., pl., budúci čas, podmieňovací spôsob

(1 bod)

**Otázka č.6: V ktorej možnosti je nesprávny názov slovotvorného postupu?**

 a) Odvodzovanie.

 b) Skladanie.

 c) Spájanie.

(1 bod)

**Otázka č.7: Ktorá veta je napísaná pravopisne správne?(označenie priamej reči)**

 a) ,,Ahoj, ako sa máš? opýtala sa ma Marta."

 b) Lektorka vravela: ,,Nezabudnite sa pripraviť na ďalšiu lekciu!"

 (1 bod)

**Otázka č.8: V ktorej možnosti sú len abstraktné podstatné mená?**

 a) myšlienka, plávanie, plavec, kreslenie

 b) šťastie, hnev, myšlienka, bicyklovanie

 (1 bod)

**Otázka č.9: Iba neplnovýznamové slovesá sa nachádzajú v možnosti:**

 a) pracujem, rozprávaš, smie, chceme

 b) smieme, môžeš, chceli, musela

 (1 bod)

**Otázka č.10: V ktorej možnosti vznikli všetky slová rovnakým slovotvorným postupom?**

 a) spísať, vyšiť, preletieť, zakričať

 b) autoškola, románopisec, oddeliť, autoškola

 (1 bod)

**Otázka č.11: V ktorej z viet je nevyjadrený podmet?**

 a) Mama nám upiekla skvelý koláč.

 b) Rýchlo sme ho zjedli.

(1 bod)

**Otázka č.12:** *Sýty hladnému neverí.* **O tejto vete platí:**

 a) Prísudok je slovesný.

 b) Podmet je nevyjadrený.

 (1 bod)

**Otázka č.13: Vyberte možnosť, v ktorej sa nachádza veta so slovesno-menným prísudkom.**

 a) Voda je studená.

 b) Pohľadnica bola v obálke.

 c) Bol raz jeden kráľ.

 d) Na Zemi je voda.

(1 bod)

**Otázka č.14: Prisudzovací sklad sa nachádza v možnosti:**

 a) sestra namaľovala

 b) nádherný obraz

 c) moja sestra

 d) namaľovala obraz

(1 bod)

**Na záverečný test si zopakujte:**

**-tvorenie slov**

**-priama reč (značenie)**

**-ja - rozprávanie, on - rozprávanie**

**-slovné druhy(+ ich gramatické kategórie)**

**-vetné členy + prisudzovací sklad**

**-Lit.: básnické prostriedky, lit.žánre, znaky balady**